text: Truet med kniv og bortført
  07 september 2012 kl. 07.48
  En 18-årig mand blev passet op i Smedegade i Horsens og truet med en kniv. Han blev tvunget ind i en bil, men det lykkedes ham at flygte. Gerningsmanden, en 19-årig mand, blev anholdt kort efter.
  - Der var formentlig tale om et opgør om penge, siger Jesper Duus fra Sydøstjyllands Politi i Horsens. Vi overvejer netop nu, om den 19-årige skal fremstilles i grundlovsforhør, sigtet for røveri. 
  Det voldsomme opgør om penge fandt sted i Smedegade kl. 22.51. Den 18-årige blev truet med enn kniv til at sætte sig ind i en bil. Her blev han truet tila t betale nogle penge.
  Men det lykkedes den 18-årige at trække håndbremsen og stikke af. Kort efter blev den 19-årige anholdt af en politipatrulje.
  